CELEX: 62009CN0041
Language: ro
Date: 2009-01-29 00:00:00
Title: Cauza C-41/09: Acțiune introdusă la 29 ianuarie 2009 — Comisia Comunităților Europene/Regatul Țărilor de Jos

6.6.2009   
            
            
               RO
            
            
               Jurnalul Oficial al Uniunii Europene
            
            
               C 129/2
            
         Acțiune introdusă la 29 ianuarie 2009 — Comisia Comunităților Europene/Regatul Țărilor de Jos
   (Cauza C-41/09)
   2009/C 129/03
   Limba de procedură: olandeza
   
      Părțile
   
   
      Reclamantă: Comisia Comunităților Europene (reprezentanți: D. Triantafyllou și W. Roels, agenți)
   
      Pârât: Regatul Țărilor de Jos
   
      Concluziile reclamantei
   
   
               —
            
            
               Constatarea faptului că, prin aplicarea unei cote reduse a TVA-ului pentru livrarea, importul și achiziționarea intracomunitară a anumitor animale vii, în special cai, care nu sunt destinate, în mod obișnuit, preparării și producerii de alimente pentru consumul uman sau animal, Regatul Țărilor de Jos nu și-a îndeplinit obligațiile care îi revin în temeiul articolului 12 din A șasea directivă TVA (1) coroborat cu Anexa H la aceeași directivă și în temeiul articolelor 96, 97, și 98, precum și al articolului 99 alineatul (1) din Directiva TVA (2) coroborate cu anexa III la această directivă;
            
         
               —
            
            
               obligarea Regatului Țărilor de Jos la plata cheltuielilor de judecată.
            
         
      Motivele și principalele argumente
   
   Comisia consideră că Legea olandeză privind taxa pe valoarea adăugată încalcă articolele 96, 97 și 98, precum și articolul 99 alineatul (1) din Directiva TVA coroborate cu anexa III la această directivă, prin aplicarea unei cote reduse a taxei pe valoarea adăugată pentru livrarea anumitor animale vii (în special cai) chiar și în cazul în care aceste animale nu sunt destinate preparării sau producerii de alimente. Mai exact, Comisia consideră că animalele vii — în special caii — care, în mod obișnuit, nu sunt destinate utilizării în alimentație, nu intră în categoria 1 din anexa III la Directiva TVA.
   Potrivit unei jurisprudențe constante, categoria 1 din anexa III la Directiva TVA, trebuie interpretată, la fel ca orice altă dispoziție privind cota redusă a TVA-ului, în mod strict. În plus, având în vedere modul în care este formulată categoria 1 din anexa III la Directiva TVA, cota redusă este aplicabilă alimentelor destinate consumului uman și animal.
   
      (1)  A șasea directivă 77/3888/CE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare (JO L 145, p. 1).
   
      (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială, 09/vol. 3, p. 7).